Kyselina izocitrónová

Kyselina izocitrónová je štruktúrny izomér kyseliny citrónovej. Soli a estery kyseliny izocitrónovej sa nazývajú izocitráty.

Citrátový cyklus

Izocitrátový anión je subtrát citrátového cyklu. Izocitrát vzniká z citrátu pomocou enzýmu akonitázy:

 citrát ⇌ izocitrát

Ďalej je premieňaný enzýmom izocitrátdehydrogenázou na 2-oxoglutarát:

 izocitrát ⇌ 2-oxoglutarát

Izocitrát vystupuje aj v glyoxylátovom cykle, kde je rozkladaný enzýmom izocitrátlyázou na glyoxylát a sukcinát:

 izocitrát → glyoxylát + sukcinát

V potravinách
Kyselina izocitrónová je bežne používaná ako marker na overenie pravosti a kvality ovocia a produktov z nich, najčastejšie džúsov z citrusov. Napríklad v pravom pomarančovom džúse je pomer kyseliny citrónovej ku kyseline D-izocitrónovej zvyčajne menší než 130. Vyššia hodnota pomeru teda môže naznačovať úpravu ovocného džúsu.

Referencie

Pozri aj 
 Kyselina citrónová (citrát)
 Kyselina vínna (vínan - tartrát)
 Kyselina jablčná (malát)

Zdroj 

Hydroxykyseliny
Citrátový cyklus
Medziprodukty citrátového cyklu
Trikarboxylové kyseliny